Je Bezpečné Užívať Melatonín Pri Liečbe Betaloc ZOK, Jardiance, Eleveon a Aspirín Protect?
Beriem lieky Betaloc ZOK, Jardiance, Eleveon a Aspirín protect,mám problém so spánkom,môžem užívať melatonín?
Dobrý deň.
Ďakujeme za Vašu otázku.
Pri súčasnej kombinácii lieku Betaloc Zok a melatonínu môže dôjsť k zníženiu účinku Betalocu. Klinický význam tohto zistenia však nie je známy a preto sa odporúča pristupovať k súbežnému užívaniu s opatrnosťou. V prípade, že liek Betaloc Zok užívate ráno a melatonín večer, riziko ovplyvnenia jeho účinku je minimálne. S ostatnými liekmi melatoním neinteraguje.
Prajem pekný zvyšok dňa.
S pozdravom
Mgr. Barbora Bičanovská